CELEX: 62014TN0208
Language: da
Date: 2014-03-28 00:00:00
Title: Sag T-208/14: Sag anlagt den 28. marts 2014 — Richard Anton mod ECHA

30.6.2014   
            
            
               DA
            
            
               Den Europæiske Unions Tidende
            
            
               C 202/25
            
         Sag anlagt den 28. marts 2014 — Richard Anton mod ECHA
   (Sag T-208/14)
   2014/C 202/32
   Processprog: engelsk
   
      Parter
   
   
      Sagsøger: Richard Anton KG (Grâfelfing, Tyskland) (ved advokaterne M. Ahlhaus og J. Schrotz)
   
      Sagsøgt: Det Europæiske Kemikalieagentur (ECHA)
   
      Sagsøgerens påstande
   
   
               —
            
            
               Det Europæiske Kemikalieagenturs nr. SME(2013) 4524 af 21. januar 2014 og faktura nr. 10046845 af 23. januar 2014 erklæres ugyldige.
            
         
               —
            
            
               ECHA tilpligtes at betale sagens omkostninger, herunder sagsøgers omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Det første anbringende vedrørende sagsøgtes mangel på kompetence
               
                           —
                        
                        
                           Sagsøgte har ikke haft kompetencen til at træffe den anfægtede afgørelse SME(2013) 4524. Hverken forordning (EF) 1907/2006 (1) eller forordning (EF) 340/2008 (2) giver sagsøgte ret til at vedtage en særskilt afgørelse, om hvorvidt en registrant opfylder SME-kriterierne
                        
                     
         
               2.
            
            
               Det andet anbringende vedrørende tilsidesættelse af forordning nr. 1 af 15. april 1958
               
                           —
                        
                        
                           I al kommunikationen med sagsøgeren tilsidesatte sagsøgte sin forpligtelse til at tiltale en person, som er underlagt en medlemsstats suverænitet, på denne medlemsstats officielle sprog. Denne lovovertrædelse har forhindret sagsøgeren i at opfylde de krav, som h ham med hensyn til at bevise dennes status som lille virksomhed.
                        
                     
         
               3.
            
            
               Det tredje anbringende om, at de anfægtede afgørelser er ubegrundede, og at den administrative afgift, som er pålagt sagsøgeren, er uforholdsmæssig
               
                           —
                        
                        
                           De anfægtede afgørelser er for så vidt angår realiteten forkerte. Sagsøgeren var berettiget til at opnå en gebyrnedsættelse i henhold til forordning (EF) 340/2008. Sagsøgtes faktura på administrationsafgiften er ikke berettiget, idet administrationsafgiften er blevet pålagt sagsøgeren på baggrund af en forkert procedure. Administrationsafgiften savner et passende retsgrundlag og er uforholdsmæssigt.
                        
                     
         
      (1)  Europa-Parlamentets og Rådets forordning (EF) nr. 1907/2006 af 18.12.2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF
   
      (2)  Kommissionens forordning (EF) nr. 340/2008 af 16.4.2008 om gebyrer og afgifter til Det Europæiske Kemikalieagentur i henhold til Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH)